./data/phi0474/phi028/phi0474.phi028.perseus-lat2.xml
at iudicavit  non debuit  at potuit  non fero  at multi clarissimi et sapientissimi cives tulerunt  est enim haec condicio liberorum populorum praecipueque huius principis populi et omnium gentium domini atque victoris, posse suffragiis vel dare vel detrahere quod velit cuique; nostrum est autem, nostrum qui in hac tempestate populi iactemur et fluctibus ferre modice populi voluntates, adlicere alienas, retinere partas, placare turbatas; honores si magni non putemus, non servire populo; sin eos expetamus, non defetigari supplicando